สมาคมไทยธุรกิจการท่องเที่ยวคาดการณ์ต่างชาติเดินทางท่องเที่ยวในไทยปีนี้เพิ่มขึ้นกว่า 40 ล้านคน แนะภาครัฐจัดระบบดูแลความปลอดภัยและด้านการบริการที่ได้มาตรฐาน
สมาคมไทยธุรกิจการท่องเที่ยวคาดการณ์ต่างชาติเดินทางท่องเที่ยวในไทยปีนี้เพิ่มขึ้นกว่า 40 ล้านคน แนะภาครัฐจัดระบบดูแลความปลอดภัยและด้านการบริการที่ได้มาตรฐานนายสุรวัช อัครวรมาศ อุปนายกสมาคมไทยธุรกิจการท่องเที่ยว คาดการณ์จำนวนนักท่องเที่ยวชาวต่างชาติที่เดินทางเข้ามาท่องเที่ยวในประเทศไทยในปีนี้ จะเพิ่มขึ้นจากปีที่ผ่านมาร้อยละ 10 หรือกว่า 40 ล้านคน โดยเฉพาะกลุ่มนักท่องเที่ยวชาวจีน และจากประเทศอาเซียน ดังนั้นหน่วยงานที่เกี่ยวข้องจึงต้องเข้ามาจัดระบบการท่องเที่ยวให้ได้มาตรฐานเพื่อรองรับ รวมทั้งกระจายนักท่องเที่ยวไปยังแหล่งท่องเที่ยงเมืองรองให้มากยิ่งขึ้น ควบคู่กับการสร้างมาตรฐานการดูแลนักท่องเที่ยวโดยเน้นด้านความปลอดภัย การให้บริการที่ได้มาตรฐาน ดูแลตลาดออนไลน์และการแข่งขันของภาคเอกชนบริษัททัวร์ และมัคคุเทศน์ที่ได้มาตรฐาน สำหรับการส่งเสริมการท่องเที่ยวเมืองรอง เบื้องต้นจะส่งเสริมให้คนในประเทศได้เข้าไปท่องเที่ยวโดยเฉพาะเมืองหลักสำคัญเพื่อพัฒนาระบบการท่องเที่ยวให้มีประสิทธิภาพ ขณะที่กลุ่มนักท่องเที่ยวจากประเทศอาเซียน ถือว่ามีความสำคัญเนื่องจากเป็นกลุ่มที่มีกำลังในการใช้จ่ายสูง หากมีการจัดระบบที่ดีจะสร้างรายได้เข้าประเทศได้มากยิ่งขึ้น